CELEX: 32017D1418
Language: ro
Date: 2017-08-04 00:00:00
Title: Decizia (PESC) 2017/1418 a Consiliului din 4 august 2017 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

4.8.2017   
            
            
               RO
            
            
               Jurnalul Oficial al Uniunii Europene
            
            
               LI 203/5
            
         DECIZIA (PESC) 2017/1418 A CONSILIULUI
   din 4 august 2017
   de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (1), în special articolul 3 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 17 martie 2014, Consiliul a adoptat Decizia 2014/145/PESC.
            
         
               (2)
            
            
               Ca parte a politicii Uniunii de nerecunoaștere a anexării ilegale a Crimeei și Sevastopolului, Consiliul a interzis furnizarea de echipamente-cheie pentru crearea, achiziționarea sau dezvoltarea de proiecte de infrastructură în Crimeea și Sevastopol în sectoare importante, inclusiv în sectorul energiei.
            
         
               (3)
            
            
               Turbinele de gaz, care reprezintă un element semnificativ în dezvoltarea unor noi centrale electrice în Crimeea, au fost furnizate din Rusia cu încălcarea dispozițiilor contractuale pentru vânzarea inițială a turbinelor de la o societate cu sediul în Uniune către Rusia.
            
         
               (4)
            
            
               Scopul respectivelor centrale electrice este de a crea o sursă independentă de alimentare cu energie pentru Crimeea și Sevastopol, sprijinind astfel separarea acestora de Ucraina și subminând integritatea teritorială, suveranitatea și independența Ucrainei. În plus, această acțiune subminează politica Uniunii de nerecunoaștere a anexării ilegale a Crimeei și Sevastopolului.
            
         
               (5)
            
            
               Având în vedere cele de mai sus, noi persoane, entități și organisme ar trebui adăugate pe lista persoanelor, entităților și organismelor care fac obiectul măsurilor restrictive, astfel cum figurează în anexa la Decizia 2014/145/PESC.
            
         
               (6)
            
            
               Anexa la Decizia 2014/145/PESC ar trebui modificată în consecință,
            
         ADOPTĂ PREZENTA DECIZIE:
   Articolul 1
   Persoanele și entitățile care figurează pe lista din anexa la prezenta decizie se adaugă pe lista prevăzută în anexa la Decizia 2014/145/PESC.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 4 august 2017.
      
         
            Pentru Consiliu
         
         
            Președintele
         
         M. MAASIKAS
      
   
   
      (1)  JO L 78, 17.3.2014, p. 16.
   
      ANEXĂ
      
         Lista persoanelor și a entităților menționate la articolul 1
      
      I.   Persoane
      
      
                   
               
               
                  Nume
               
               
                  Informații de identificare
               
               
                  Expunere de motive
               
               
                  Data includerii pe listă
               
            
                  158.
               
               
                  Andrey Vladimirovich CHEREZOV (TSCHERESOW)
                  Черезов, Андрей Владимирович
               
               
                  Ministru adjunct al Energiei al Federației Ruse.
                  Data nașterii: 12.10.1967
                  Locul nașterii: Salair, Kemerovskaya Oblast
               
               
                  Îi revine o parte din răspunderea pentru decizia privind transferul turbinelor de gaz care fuseseră livrate de către Siemens Gas Turbine Technologies OOO către OAO VO Technopromexport pentru a fi instalate în Crimeea. Această decizie contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina, și subminează integritatea teritorială, suveranitatea și independența Ucrainei.
               
               
                  4.8.2017
               
            
                  159.
               
               
                  Evgeniy Petrovich GRABCHAK
                  Грабчак, Евгений Петрович
               
               
                  Șef de departament în cadrul Ministerului Energiei al Federației Ruse.
                  Data nașterii: 18.7.1981
                  Locul nașterii: Ust-Labinsk, regiunea Krasnodar
               
               
                  Responsabil în cadrul Ministerului Energiei al Federației Ruse cu dezvoltarea de proiecte în domeniul electroenergetic în Crimeea. Aceste proiecte contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina, și subminează integritatea teritorială, suveranitatea și independența Ucrainei.
               
               
                  4.8.2017
               
            
                  160.
               
               
                  Sergey Anatolevich TOPOR-GILKA
                  Топор-Гилка, Сергей Анатольевич
               
               
                  Director general al OAO „VO TPE” până la data intrării în insolvență, director general al OOO „VO TPE”.
                  Data nașterii: 17.2.1970
               
               
                  În calitatea sa de director general al OOO „VO TPE”, a condus negocierile cu Siemens Gas Turbine Technologies OOO cu privire la achiziția și livrarea turbinelor de gaz pentru o centrală electrică din Taman, regiunea Krasnodar, Federația Rusă. A fost responsabil cu transferul turbinelor de gaz către Crimeea. Acesta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina, și subminează integritatea teritorială, suveranitatea și independența Ucrainei.
               
               
                  4.8.2017
               
            II.   Entități
      
      
                   
               
               
                  Nume
               
               
                  Informații de identificare
               
               
                  Expunere de motive
               
               
                  Data includerii pe listă
               
            
                  38.
               
               
                  OAO „VO Technopromexport” (OAO „VO TPE”)
                  Alias: Open Joint Stock Company „Foreign Economic Association”„Technopromexport”
                  Открытое акционерное общество Внешнеэкономическое объединение Технопромэкспорт
               
               
                  Adresă: 119019, Moscow, Novyi Arbat str., 15, building 2
                  Data înmatriculării: 27.07.1992
                  Numărul de înregistrare în registrele statului: 1067746244026
                  Numărul de înregistrare fiscală: 7705713236
               
               
                  Parte contractantă în relația cu Siemens Gas Turbine Technologies OOO, OAO „VO TPE” a achiziționat turbine de gaz declarate a fi destinate unei centrale electrice din Taman, regiunea Krasnodar, Federația Rusă și, în calitate de contractant, a fost responsabilă cu transferul turbinelor de gaz către OOO „VO TPE” care le-a transferat, la rândul său, pentru a fi instalate în Crimeea. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina și subminează integritatea teritorială, suveranitatea și independența Ucrainei.
               
               
                  4.8.2017
               
            
                  39.
               
               
                  OOO „VO Technopromexport” (OOO „VO TPE”)
                  Alias: Limited Liability Company „Foreign Economic Association”„Technopromexport”
                  Общество с ограниченной ответственностью „Внешнеэкономическое объединение Технопромэкспорт”
               
               
                  Adresă: 119019, Moscow, Novyi Arbat str., 15, building 2
                  Data înmatriculării: 08.05.2014
                  Numărul de înregistrare în registrele statului: 1147746527279
                  Numărul de înregistrare fiscală: 7704863782e
               
               
                  Actualul deținător al turbinelor de gaz furnizate inițial de Siemens Gas Turbine Technologies OOO către OAO „VO TPE”. OOO „VO TPE” a transferat turbinele de gaz, pentru a fi instalate în Crimeea. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina și subminează integritatea teritorială, suveranitatea și independența Ucrainei.
               
               
                  4.8.2017
               
            
                  40.
               
               
                  ZAO Interavtomatika (IA)
                  Alias: ЗАО „Интеравтоматика”, CJSC „Interavtomatika”
               
               
                  Adresă: 115280, Moscova, Avtozavodskaya st., 14,
                  Data înmatriculării: 31.01.1994
                  Numărul de înregistrare în registrele statului: 1037739044111
                  Numărul de înregistrare fiscală: 7725056162
               
               
                  Societate specializată în sisteme de control și de comunicații pentru centrale electrice, care a încheiat contracte pentru proiecte privind construirea centralelor electrice și instalarea turbinelor de gaz în Sevastopol și Simferopol. Aceasta contribuie la crearea unei surse independente de alimentare cu energie pentru Crimeea și Sevastopol, ca modalitate de sprijinire a separării acestora de Ucraina și subminează integritatea teritorială, suveranitatea și independența Ucrainei.
               
               
                  4.8.2017